ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660014222
ขอความช่วยเหลือซ่อมแซมไฟฟ้าส่องสว่างริมทางดับ 2 จุด บริเวณบนสะพานลอยคนเดินข้าม และริมถนนสุขุมวิท 95 แขวงบางจาก เขตพระโขนง กรุงเทพมหานคร จุดสังเกตอยู่ติดกับสถานีรถไฟฟ้าบีทีเอส สถานีบางจาก ใกล้กับป้ายหยุดรถประจำทางบางจาก และอยู่ใกล้กับร้านรุ่งโรจน์เคหะภัณฑ์ เนื่องจากผู้ร้องแจ้งว่าบริเวณริมถนนดังกล่าว ประสบปัญหาไฟฟ้าส่องสว่างชำรุดไม่สามารถใช้งานได้ จำนวน 1 ต้น พบเห็นมาเป็นระยะเวลาประมาณ เกือบ 1 ปี ระยะเวลาที่ผ่านมาผู้ร้องและประชาชนได้แสงสว่าง จากร้านจำหน่ายสินค้าที่อยู่บริเวณใกล้เคียง เช่นไฟฟ้าส่องสว่างของร้านรุ่งโรจน์เคหะภัณฑ์ และปัจจุบันร้านฯ ได้ประหยัดค่าใช้จ่าย จึงดับไฟฟ้าส่องสว่างบริเวณหน้าร้าน ตั้งแต่เวลาประมาณ 20.00 น. เป็นต้นไป และเมื่อวันที่ 6 เมษายน 2566 เวลาประมาณ 19.00 น. ผู้ร้องพบเห็นบนสะพานลอยคนเดินข้าม มีไฟฟ้าส่องสว่างชำรุดไม่สามารถใช้งานได้ จำนวน 3 ต้น ทำให้บริเวณดังกล่าวมืด ไม่มีแสงสว่างในช่วงเวลากลางคืน ส่งผลให้ผู้ร้องและประชาชนที่สัญจรผ่าน ได้รับความเดือดร้อน ไม่ได้รับความสะดวกในการเดินทาง อาจเกิดอันตรายต่อชีวิตและทรัพย์สิน หรืออาจก่อให้เกิดอุบัติเหตุได้ เบื้องต้นผู้ร้องแจ้งเรื่องไปยังศูนย์ร้องเรียนเพื่อนชัชชาติ เมื่อวันที่ 27 กุมภาพันธ์ 2566 , ศูนย์รับแจ้งร้องทุกข์กรุงเทพมหานคร หมายเลขสายด่วน 1555 และสำนักงานเขตพระโขนง โดยผู้ร้องได้ติดตามผลเป็นระยะๆ (ข้อมูลตามผู้ร้องแจ้ง) จึงมีความประสงค์ให้หน่วยงานที่เกี่ยวข้องช่วยเหลือซ่อมแซมไฟฟ้าส่องสว่างที่บริเวณ 2 จุดดังกล่าว เพื่อให้ประชาชนได้รับความสะดวกในการสัญจรต่อไป (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata